***Zápisnica 1/2016 z rokovania Občianskeho výboru MsČ Černová***

***so zástupcami aktívnych združení a organizácii pôsobiacich v Černovej zo dňa 15. 1. 2016.***

*A. Otvorenie a privítanie členov a pozvaných hostí s poslancom MsZ Patrikom Habom.*

*B. Schválenie programu rokovania s týmito bodmi:*

1. *Dotácie pre našu MsČ (nové pravidlá a účel využitia dotácii platný pre rok 2016)*
2. *Pripravované kultúrne a spoločenské podujatia roku 2016*
3. *Rôzne (verejný hovor k IBV Hríby, web a FB Černová, redakčná rada, kalvária)*
4. *Úlohy a uznesenia z rokovania*
5. *Záver*

*C. Rokovanie podľa schváleného programu:*

***bod č. 1***

*– predseda OV Patrik Habo informoval o nových zásadách prideľovania a financovania verejnoprospešných činností pre všetky mestské časti Ružomberka. V zásadách sú tieto základné ustanovenia:*

1. *maximálna hodnota finančnej podpory pre našu mestskú časť pre rok 2015 je 2€/obyvateľa.*
2. *predseda OV je povinný vypracovať plán aktivít a činnosti pre čerpanie záloh v v kvartálnom intervale a predložiť na schválenie kancelárii primátora*
3. *účel a spôsob využitia finančnej podpory je definovaný v zásadách*
4. *evidenciu pokladne, kontrolu pokladničných blokov a vydaj dotácie zabezpečuje pokladnička OV p. Katarína Kováčová*

*–predseda OV predložil návrh prerozdelenia (plán čerpania) celej ročnej dotácie (cca 3000 €) pre všetky združenia a organizácie, následne  po rozprave a čiastočných úpravách bol tento rozpočet všetkými zúčastnenými jednohlasne schválený*

***bod č. 2***

*- OV sa zhodol na týchto spoločenských a kultúrnych podujatiach v našej mestskej časti pre rok 2016:*

*- spomienky na narodenie a úmrtie A. Hlinku*

*- spomienka na Černovskú tragédiu v roku 1907*

*- černovská bursa, stavanie májov, vítanie Mikuláša*

*- Čutkovský šľak (leto –zima)*

*- futbalový turnaj Memoriál Bernarda Remeňa*

*- farský deň*

*- divadelné predstavenia (Veľká noc, odpust a Vianoce, Ondrejovský večierok)*

*- dobrovoľné brigády(čistenie Čutkovskej doliny, jarné upratovanie centra, brigáda Družstva Srazy, údržba turistickej Chaty Kozô...)*

*- sv. omša na Krstej hora, misijný koláč, adventný jarmoček, jasličková pobožnosť, polnočný punč, silvestrovské stretnutie...)*

*V roku 2017 boli schválené uvedené podujatia :*

*Rodáci 2017*

*Spomienka na 110. výročie Černovskej tragédie.*

*Spoluorganizácia jubilejnej spomienky na 50. výročie založenia nášho speváckeho súboru MÁJ*

***bod č. 3***

1. *Podaná informácia poslancom o pozitívnom  plnení platného priebežného časového harmonogramu realizácie projektu ÚPN – zóny pre budúcu IBV Hríby (aktuálne je projekt vo fáze spracovania výkresového NÁVRHU pre ÚPN zóny akreditovaným spracovateľom – v najbližších rokovaniach MsZ by mal byť NÁVRH prerokovaný aj pri verejnom hovore s občanmi).*

*- poslanec ubezpečil, že pripravovaný projekt IBV Hríby nebude použitý pre centrálnu realizáciu rodinných domov pre individuálnych stavebníkov s dôrazom na prvoradé uplatnenie a pomoc aktuálnym vlastníkom a užívateľom z Černovej. Ďalej informoval, že pre bližšie určenie vlastníckych vzťahov, preskupenia pozemkov, ich sceľovanie a výkup v zmysle UP zóny, bude možné využiť zákonný nástroj tzv. „Pozemkové úpravy“, ktoré schvaľuje Pozemkový úrad ŽP. V tomto projekte budú zastupovať zúčastnených aj všetci aktuálni vlastníci a  užívatelia danej lokality - IBV Hríby.*

1. *Predseda OV pripomenul všetkým zúčastneným zástupcom združení a spolkov, že pre ich činnosť a prezentáciu je k dispozícii černovská web stránka* [*www.cernova.sk*](http://www.cernova.sk) *a FB Černová. V tejto súvislosti sa môžu bezplatne obrátiť so svojimi požiadavkami na schválenú redakčnú radu v zložení: Peter Bačkor, Richard Buroš, Patrik Habo, Tibor Záhorec.*
2. *Na základe prísľubu 2. zástupcu primátora mesta Ing. Lauka bude doplnený nábytok do klubovne DOS Máj a OZ Černovský chotár. Nábytok má byť dodaný až po výmene nábytku v kancelárii 2. viceprimátora.*
3. *Členovia OV jednoznačne podporili projekt Černovskej kalvárie, ktorý predložilo farskému úradu a otcovi biskupovi OZ Černovský chotár v októbri 2015.*

*Na základe negatívneho stanoviska k zámeru černovskej kalvárie (odpovede ktorú obdržal náš správca farnosti 25.11.2015) od biskupského úradu, členovia OV podporili aktivitu požiadať otca biskupa o prehodnotenie jeho stanoviska s následným vysvetľujúcim listom, ktorý podpíšu všetci členovia OV.*

*Takýto list pripraví predseda OV.*

1. *Predseda OV informoval všetkých zúčastnených o majetku OV, ktorý je možne si zapožičať na organizovanie spoločenských akcii v našej mestskej časti. (18 „pivných“ setov rozkladacieho záhradného nábytku, ozvučovací viacúčelový reproduktor s mikrofónom a stojanom, 2ks drevených skladacích trhových dvojstánkov)*

***bod č. 4***

*Pravidelne min. raz za rok zorganizovať strebnutie OV so zástupcami združení, inštitúcii a spolkov pôsobiacich v Černovej.*

*Podporovať a pomáhať pri ich činnosti a aktivitách.*

*Zapísal:* ***PaedDr. Richard Buroš***  *Overil:* ***Patrik Habo,*** *predseda OV MsČ*

*V Černovej dňa: 20.1.2016*

*Zúčastnení členovia rokovania: p. P. Habo, p. V. Lajčiak, , p. Peter Bačkor, p. D. Záhorec, p. K. Kováčová, p. R. Buroš, p. J. Janči, p. B. Kľačková, p. E. Krajčiová, p. J. Pavelková, p. Ľ. Prančíková, p. J. Koma, p. Pavol Bačkor, p. J. Janiga, p. M. France, p. J. Helko, p. A. Darilová*

*Ospravedlnení neprítomní: p. P. Jakubík, p. J. Frolo, p. M. Nemec*